**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

**ДО**

**Г-Н ПЕНЧО МИЛКОВ**

**КМЕТ НА ОБЩИНА РУСЕ**

**П И Т А Н Е**

На основание чл. 33, ал. 1, т. 4 от ЗМСМА и чл. 103, ал. 2 във връзка с чл. 104 от Правилника за организацията и дейността на Общински съвет – Русе, неговите комисии и взаимодействието им с общинската администрация

от Евгени Игнатов

Общински съветник от групата на ПП ГЕРБ

в Общински съвет – Русе

**УВАЖАЕМИ ГОСПОДИН МИЛКОВ,**

Доста време мина, откакто скейтбордистите от град Русе бяха зарадвани, че ще се сдобият с модерно съоръжение за практикуването на този спорт. Според указателната табела на обекта, намиращ се в Парка на младежта, началото на строежа е с дата 23 ноември 2022 г. и срок на изграждане 180 дни. Във връзка с гореизложеното, бих искал да попитам следното:

1. Каква е причината за забавяне изграждане на съоръжението, което трябваше да бъде готово най-късно да края на месец юни 2023 година?
2. Бихте ли се ангажирали, че Скейт паркът ще заработи през лятото на 2024 година?
3. В договора с изпълнителя на проекта има ли заложени санкции при неспазване на срока за изпълнение?

Желая да ми предоставите устен и писмен отговор на предстоящата сесия на 29.02.2024 г.

**С уважение: п.**

**ЕВГЕНИ ИГНАТОВ**